અમદાવાદ: જમ્મુ-કાશ્મીરના અનંતનાગમાં અમરનાથ યાત્રાથી પરત ફરી રહેલા ગુજરાતી યાત્રાળુઓની બસ પર કરાયેલા આતંકી હુમલામાં માર્યા ગયેલા વલસાડના સાત મૃતકોને આજે બપોરે એરફોર્સના વિશેષ વિમાન દ્વારા સુરત એરપોર્ટ પર લવાયા હતા. હુમલામાં ઇજાગ્રસ્ત ૧૯ લોકો તેમજ ૩ર યાત્રાળુઓને પણ પરત લવાયા હતા. સુરતમાં તમામ ઇજાગ્રસ્તોની વિનામૂલ્યે સારવાર કરવામાં આવશે. મુખ્યપ્રધાન વિજય રૂપાણી, નાયબ મુખ્યપ્રધાન નીતિન પટેલ અને પ્રદેશ અધ્યક્ષ જીતુ વાઘાણીએ સુરત એરપોર્ટ પર મૃતકોને શ્રદ્ધાંજ‌િલ અર્પી હતી.